
SERVICIUL PLANIFICARE SPATIALA
UR2009-011804/17.09.2009
REFERAT

pentru avizarea Planului Urbanistic de Detaliu „Reconfigurare zona Terra”, str. Divizia 9 Cavalerie, nr. 66, Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. UR2009-011804/08.09.2009, prin care se solicită avizarea din punct de vedere urbanistic a Planului Urbanistic de Detaliu „Reconfigurare zona Terra”, str. Divizia 9 Cavalerie, nr. 66, Timişoara. 
Având în vedere cerinţele Certificatului de Urbanism nr. 3807 din 11.08.2009, precum şi modificările survenite la Legea 350/2001 privind amenajarea teritoriului şi urbanismul;
Având în vedere Raportul de Avizare Favorabil 06/PV-16.09.2009 al Comisiei Tehnice de Amenajare a Teritoriului şi de Urbanism;

Supunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu „Reconfigurare zona Terra”, str. Divizia 9 Cavalerie, nr. 66, Timişoara.
Documentaţia PUD ,,Reconfigurare zona Terra”, str. Divizia 9 Cavalerie, nr. 66, Timişoara a fost afişată pe site-ul oficial al Primăriei Municipiului Timişoara în luna septembrie 200 şi nu au fost înregistrate reclamaţii până la această dată .

Documentaţia Plan Urbanistic de Detaliu „Reconfigurare zona Terra”, str. Divizia 9 Cavalerie, nr. 66, Timişoara, este elaborată de S.C. AC TECTURA S.R.L., proiect nr. 69/2009, la cererea beneficiarului S.C. TERRA CENTER S.R.L. 

Terenul propus pentru construire este situat în partea de nord a municipiului Timişoara, pe amplasamentul Complexului Comercial Terra, fiind delimitat: la nord de str. Divizia 9 Cavalerie, la vest proprietăţi private – Centrul Comercial EURO, ROMPETROL, la sud şi est alte proprietăţi private.
Prin prezentul Plan Urbanistic de Detaliu „Reconfigurare zona Terra”, str. Divizia 9 Cavalerie, nr. 66, Timişoara, nu se încalcă prevederile OUG nr. 114/2007 privind modificarea şi completarea OUG nr. 195/2005 privind protecţia mediului.

Zona studiată care face obiectul acestei documentaţii, nu se află în zonă protejată sau de protecţie a monumentelor istorice pentru care este necesar Avizul Comisiei de Monumente sau Avizul Consiliului Judeţean Timiş.

Terenul studiat, în suprafaţă totală de 29.539 mp, este înscris in C.F. nr. 401296 Timişoara (provenită din conversia de pe hârtie a C.F. nr. 99210) nr. top 1720/2/1-1720/1/1/1/1/1/1/2/a în suprafaţă de 18588 mp, C.F. nr. 411672 (provenită din conversia de pe hârtie C.F. nr. 200513) nr. cad. 50039 în suprafaţă de 3950 mp, C.F. 411671 (provenită din conversia de pe hârtie a C.F. nr. 200512) nr. top 1720/2/1-1720/1/1/1/1/1/1/2/b/1 în suprafaţă de 5231 mp, C.F. nr. 411661 (provenită din conversia de pe hârtie a C.F. nr. 125875) în suprafaţă de 1770 mp, proprietar S.C. TERRA CENTER S.R.L.
Prin Plan Urbanistic de Detaliu „Reconfigurare zona Terra”, str. Divizia 9 Cavalerie, nr. 66, Timişoara se propune reconfigurarea zonei ocupate de Complexul Comercial Terra, ocupat cu platforme industriale betonate, hale, ateliere şi anexe ale acestora, care constă în consolidarea indicilor urbanistici, trasarea zonei construibile şi rezolvarea circulaţiilor rutiere. Având în vedere Avizul Favorabil al Comisiei de Circulaţie nr. TH2009-006344/03.09.2009, se propune realizarea pe cheltuiala beneficiarului, într-o primă etapă, a unei giraţii provizorii pentru deservirea centrului comercial, conform planşei nr. 3, iar într-o etapă ulterioară urmând a se realiza giraţia definitivă, conform planşei nr. 2.
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcelele deţinute de beneficiari, în conformitate cu Anexa 2 din R.L.U. aferentă P.U.G., aprobat prin HCL nr. 157/05.08.2002 şi prelungit cu HCL nr. 139/2007.

Autorizaţia de Construire se va emite doar după ce suprafeţele de teren afectate de drumuri vor deveni domeniul public.
Indicii propuşi prin documentaţie sunt:

POT max  = 70 %

CUT max = 1,5 

Regim de înălţime maxim conform P.U.G. actual.
Se va asigura suprafaţa necesară de spaţii verzi conform reglementărilor în vigoare pentru funcţiunea propusă.

Se vor respecta condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic de Detaliu „Reconfigurare zona Terra”, str. Divizia 9 Cavalerie, nr. 66, Timişoara, se va integra în Planul Urbanistic General al Municipiului Timişoara şi va avea o valabilitate de 5 ani. 

Având in vedere referatul Direcţiei Urbanism din cadrul Primăriei Municipiului Timişoara, lăsăm la aprecierea Consiliului Local Timişoara oportunitatea realizării obiectivului prezentat în acest referat.

